קים קטרל, 2012
**קים ויקטוריה קטרל** (באנגלית: **Kim Victoria Cattrall**; הוגים כ- /kəˈtræl/, חורזים עם shall; נולדה ב-21 באוגוסט 1956) היא שחקנית אנגלייה. קטרל ידועה בשל גילום דמותה של סמנתה ג'ונס בסדרת הטלוויזיה "סקס והעיר הגדולה" של רשת HBO, עבורו הייתה מועמדת לחמישה פרסי אמי וזכתה בפרס גלובוס הזהב, מתוך 4 מועמדויות. עוד ידועה בשל תפקידיה בסרטים משנות ה-80 "תרגיל לשוטרים מתחילים", "צרות גדולות בצ'יינה טאון" ו"אהבה בחלון הראווה".

ביוגרפיה
--------

קים קטרל, 1999
קטרל נולדה במוסלי היל, ליברפול, אנגליה. אמה גלאדיס שיין (שם משפחתה לפני הנישואים היה בו) הייתה מזכירה, ואביה, מהנדס בנייה ולה שתי אחיות ואח. כשהייתה בת שלושה חודשים, היגרה משפחתה לעיר הקנדית קורטני, (קולומביה הבריטית). בהיותה בת 11, שבה לאנגליה כשסבתה חלתה, ונבחנה כמה פעמים לאקדמיה למוזיקה ולאמנויות הדרמה של לונדון, לפני ששבה לקנדה בגיל 16 כדי לסיים את שנת הלימודים האחרונה בבית הספר התיכון.

קטרל הייתה נשואה שלוש פעמים. נישואים ראשונים בין השנים 1977–1979 ללארי דייוויס. נישואיה שניים בין השנים 1982–1989 לאנדרה ג'יי ליסון שאיתו התגוררה בפרנקפורט ובעת היחסים עמו למדה לדבר גרמנית שוטפת; אולם הודתה ששכחה הרבה במהלך השנים.

בשנים 1998–2004 נישאה למעצב הקול מארק לוינסון. השניים כתבו יחד את הספר "Satisfaction: The Art of the Female Orgasm". יוחסו לקטרל רומנים עם ראש ממשלת קנדה לשעבר פייר אליוט טרודו, השחקן דניאל בנזלי, המוזיקאי ג'רלד קסאלי מקבוצת הגל החדש במוזיקה, האינטלקטואל הציבורי הצרפתי ברנאר-אנרי לוי, והשחקן אלכסנדר סידיג. לצידו שיחקה בסרט "Whose Life is it Anyway?‎" כיום מתגוררת באיסט המפטון, ניו יורק.

קטרל אזרחית קנדית ונעשתה אזרחית אמריקאית ב-2008.

באוגוסט 2009 לקחה קטרל חלק בתוכנית הטלוויזיה "Who Do You Think You Are?‎" של ה-BBC שם גילתה כמה עובדות לא נעימות על סבה ג'ורג' בו. בו נטש את משפחתו ונעלם ב-1938 ובכלל זה את אמה בת ה-8 של קטרל ושתי אחיותיה הצעירות, התברר שבזמן שהיה נשוי לסבתה נישא בשנית מבלי להתגרש, לאיזבלה אוליבר בשנה שלאחר מכן בטדהו (Tudhoe), ומקשר זה נולדו לו ארבעה ילדים נוספים. ב-1961 היגר לאוסטרליה שם ניהל סניף דואר, פרש ב-1972 ונפטר ב-1974. אמה של קטרל ודודותיה לא ידעו דבר על חייו של אביהן אחרי שהוא עזב עד שהן שמעו מה שגילו תחקירני התוכנית "Who Do You Think You Are?‎".

קריירה
------

### קריירה בתיאטרון

פרט לעבודתה בקולנוע, הופיעה קטרל על הבמה כשחקנית תיאטרון במחזות "מראה מעל הגשר" של ארתור מילר, "שלוש אחיות" של אנטון צ'כוב, ו"דבש פרא".

עבודתה בסרטים המשיכה בזמן ששיחקה ב"סקס והעיר הגדולה" כשהופיעה בסרט הראשון בכיכובה של בריטני ספירס "קרוסרודס". "סקס והעיר הגדולה" הגיעה לסיומה כסדרה שבועית בפברואר 2004 כשצפו בה 10.6 מיליון צופים.

ב-24 בפברואר 2010 גילמה קים קטרל את הגיבורה הנשית הראשית, אמנדה, בהצגה שזכתה לתשבחות בתיאטרון וודוויל ב-West End בלונדון לצידו של מת'יו מקפדיין, שצעיר ממנה כמעט בעשרים שנה, במחזהו של נואל קאוורד "Private Lives". שיחקה בהצגה זו עד 3 במאי 2010.

### קריירה קולנועית

קטרל התחילה את הקריירה שלה לפני שסיימה תיכון ב-1972, עזבה את קנדה לארצות הברית. שם, למדה באקדמיה האמריקאית לאמנויות הדרמה, עם סיום הלימודים חתמה חוזה בן חמש שנים עם הבמאי אוטו פרמינגר, ועשתה את הופעת הבכורה שלה בסרטו של פרמינג'ר "רוזבאד" ב-1975. שנה לאחר מכן קנו סרטי יוניברסל את החוזה שלה וקטרל הייתה אחת מהמשתתפים האחרונים ב-Universal Contract Player System. בזמן שקטרל הייתה ביוניברסל הופיעה בתפקידי אורח בתוכניות טלוויזיה רבות מסגנונות וסוגות שונים. ב-1979 גילמה את דמותה של ד"ר גבריאל וייט ב"The Incredible Hulk" במעבר מוצלח לקולנוע כיכבה קטרל לצד ג'ק למון בסרט "הוקרה"(1980) שהיה מועמד לאוסקר. בשנה שאחרי כן שיחקה בסרט "Ticket to Heaven" שזכה לשבחים.

בשנת 1984 שיחקה בסרט "תרגיל לשוטרים מתחילים" המקורי. ב-1985 כיכבה בשלושה סרטים: "Turk 182", ‏"City Limits" ו-"Hold-Up", האחרון עם הכוכב הצרפתי ז'אן-פול בלמונדו. ב-1986 שיחקה ביחד עם קורט ראסל בסרט הפעולה "צרות גדולות בצ'יינה טאון". ב-1987 תפקידה הראשי ב"אהבה בחלון הראווה" נחל הצלחה גדולה מאוד בקופות. אחד מתפקידיה הזכורים ביותר היה כששיחקה את סגן ולריס ב"מסע בין כוכבים 6: הארץ הלא נודעת". ב-1988 שיחקה במותחן הרומנטי "חתיך מבוקש" לצד רוב לאו, על פי תסריט של דיק וולף. ב-1995 שיחקה בקומדיה העצמאית "בנות עירומות חיות" לצד דיינה דלייני.

ב-2005 הופיעה בסרט נסיכת הקרח של וולט דיסני בו הייתה מאמנת ההחלקה על הקרח של הדמות הראשית של הסרט. גילמה את דמותה של קלייר, אישה משותקת שרוצה למות, בתחיית הווסט אנד של הדרמה "Whose Life Is It Anyway?‎". באוקטובר 2006, הופיעה בהפקת הווסט אנד של דייוויד מאמט ב-Donmar Warehouse בלונדון.

ב-2006 כיכבה לצד ברנדן גליסון בסרט "מראה כפולה" של ג'ון בורמן משנת 2006, קומדיה שחורה שמתמקדת בהשפעה של כלכלת ה-Celtic Tiger על העם האירי. ב-ITV שיחקה לצד דייוויד הייג, דניאל רדקליף וקארי מאליגן ב-"My Boy Jack", המגולל את קורותיו של הסופר רודיארד קיפלינג במסעו אחר בנו האבוד במלחמת העולם הראשונה.

בשנת 2010 כיכבה בסרט הקומדיה "לפגוש את מוניקה ולור"; וזכתה לביקורות שליליות עבור משחקה ועבור הסרט. 

בשנת 2023 הופיעה בקומדיה "אבי החתן" לצדו של רוברט דה נירו. 

### קריירה טלוויזיונית

ב-1978 כיכבה לצד פיטר פאלק וניקול ויליאמסון בפרק "How to Dial a Murder" בסדרה "קולומבו". גם הופיעה בתפקיד אורח במיני סדרה הטלוויזיונית "Scruples".

ב-1982 קטרל גילמה את דמותה של מיס האניוול (לסי) ב"שחק אותה אצל פורקי: וכן ב"שחק אותה אצל פורקי 2".

ב-2014 החלה להופיע בתפקיד הראשי בסדרת הטלוויזיה הקנדית "עור רגיש" של HBO קנדה, אשר שודרה במשך 2 עונות עד שנת 2016.

בשנת 2020 כיכבה בתפקיד הראשי בסדרת הדרמה "‏*Filthy Rich" ברשת פוקס*, בתפקיד מרגרט מונרו, מנחת טלוויזיה שנחושה לשלוט ברשת הטלוויזיה בה היא עובדת בכל האמצעים הדרושים כאשר בעלה המייסד מת באופן בלתי צפוי.

בשנת 2022 החלה לשחק בסיטקום "איך פגשתי את אבא" של רשת הולו, את דמותה הבוגרת של סופי, בעוד את דמותה הצעירה מגלמת הילרי דאף. שנה לאחר מכן שיחקה בתפקיד ראשי בסדרת הטלוויזיה הקומית, גלאם.

בשנת 2023 כיכבה בתפקיד הראשי בסדרת הדרמה והקומדיה "גלאם" של נטפליקס; בסדרה היא גילמה את מדולין אדיסון, דוגמנית-על לשעבר ומייסדת מותג יופי מצליח. 

### הפריצה הגדולה: סקס והעיר הגדולה

ב-1997 לוהקה לסדרה של דארן סטאר "סקס והעיר הגדולה" ששודרה ברשת HBO החל מ-1998. בסדרה כיכבה לצד שרה ג'סיקה פרקר, קריסטין דייוויס וסינתיה ניקסון. קטרל גילמה בסדרה את דמותה של סמנתה ג'ונס וזכתה להכרה בינלאומית. ניצלה את הצלחתה והופיעה בפרסומות בטלוויזיה וקידמה את "Pepsi One". גם חתמה על חוזה לכתוב ספר בנושא מין עם בעלה השלישי מארק לוינסון. בנוסף לכך, ניתן לשמוע אותה קוראת את שירתו של רופרט ברוק ב-CD Red Rose Music SACD Sampler Volume One.

קטרל שבה לתפקיד סמנתה ג'ונס בסרט הקולנוע "סקס והעיר הגדולה", שיצא לבתי הקולנוע ב-30 במאי 2008. הופיעה בסרט ההמשך "סקס והעיר הגדולה 2" אשר יצא לבתי הקולנוע ב-27 במאי 2010.

קטרל גילמה את קלאופטרה החל מאוקטובר 2010 בליברפול פלייהאוס בליברפול בהפקת "אנטוניוס וקלאופטרה" בבימויה של ג'אנט סאזמן, לצד ג'פרי קיסון. באותה שנה כיכבה בסרט הקולנוע העצמאי "לפגוש את מוניקה ואלור", עליו זכתה לתשבחות המבקרים.

### פרסומות

מאז שלהי 2005 הופיעה במספר פרסומות טלוויזיה בריטיות עבור Tetley Tea. ביולי 2006, פרסומת למכוניות ניסאן מוטורס, שהציגה את קטרל כסמנתה ג'ונס הורדה מהטלוויזיה הניו זילנדית, ככל הנראה בגלל תלונות על רמיזות מיניות.

כוכב בשדרת הכוכבים
------------------

ב-16 ביוני 2009, נודע שקטרל תקבל כוכב בשדרת הכוכבים של קנדה בטורונטו. טקס ההשקה נערך ב-12 בספטמבר 2009.

פרסים ומועמדויות
----------------

* 1999 - זכתה ב'פרס לוסי' לנשים בקולנוע
* 2006 - הייתה מועמדת ל'פרס ג'מיני'
* 2008 - זכתה בפסטיבל הטלוויזיה של באנף וורד בפרס הוקרה מ-NBC יוניברסל
* 2010 - זכתה ב'פרס ג'מיני' עבור הביצועים הטובים ביותר בתוכנית הנפשה או סדרה על דיבובה בסדרה "מפיק את פארקר"

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **קים קטרל** |
| ויקישיתוף תמונות ומדיה בוויקישיתוף: **קים קטרל** |

* קים קטרל, ברשת החברתית אקס (טוויטר)
* קים קטרל, ברשת החברתית אינסטגרם
* קים קטרל, במסד הנתונים הקולנועיים IMDb (באנגלית)
* קים קטרל, באתר "אידיבי", מאגר הידע העברי לקולנוע ישראלי ועולמי
* קים קטרל, באתר AllMovie (באנגלית)
* קים קטרל, באתר Rotten Tomatoes (באנגלית)
* קים קטרל, באתר Metacritic (באנגלית)
* קים קטרל, במסד הנתונים הקולנועיים KinoPoisk (ברוסית)
* קים קטרל, באתר MusicBrainz (באנגלית)
* קים קטרל, באתר Discogs (באנגלית)
* קים קטרל ב-TV.com
* קים קטרל ב- Memory Alpha, Star Trek wiki)
* סמנת'ה מי? קים קטרל אוהבת את חיי הרווקות בגיל 56, באתר Xnet‏, 26 ביוני 2013
* אתר למנויים בלבד חן חדד, נפרדת מ"סקס והעיר הגדולה": הקאמבק השקט של קים קטרל, באתר הארץ, 28 בספטמבר 2014

הערות שוליים
------------

1. ↑  "Index entry", FreeBMD. ONS.
2. ↑  Kim gets her kit off for art's sake
3. ↑  'Who do you think you are' BBC 12/8/09
4. ↑  Who Do You Think You Are?BBC 12/8/09
5. ↑  Sex And The City star Kim Cattrall: Why I'm so proud to be a, Scouser
6. ↑  Kim Cattrall Biography (1956-)
7. ↑  England & Wales, Marriage Index, Jul-Aug-Sep 1953, Liverpool, Lancashire, 10d, 1172
8. ↑  Kim Cattrall Supports Tomorrow’s Stars At Benefit Evening
9. ↑  Kim Cattrall speaking German at the Life Ball 2008
10. ↑  Bunte: Kim Cattrall im Interview (German) Catrall was in Frankfurt from 1982 to 1985
11. ↑  Gala: Kim Cattrall lived in Frankfurt with Andre J. Lyson in the eighties
12. ↑  SATC's Samantha & Husband Write Female Orgasm Book
13. ↑  Contactmusic.com, Cattrall finds love with co-star.
14. ↑  Kim Cattrall To Be Honoured In Canada
15. ↑  "Sex And The City star Kim Cattrall’s tragic roots". Wales Online. Western Mail. 12 August 2009.
16. ↑  ג'וני דוב, גיל והעיר הגדולה: קים קטרל כבר לא סמל סקס, באתר nrg‏, 16 בפברואר 2015
17. ↑   קים קטרל וג'פרי קיסון באנטוניוס וקלאופטרה], 30 באפריל 2010
18. ↑  Bowers, Simon. The decline of the British cuppa. The Guardian. 27 September 2005.
19. ↑  NineMSN, Kim Cattrall ad too saucy for Kiwis21 July 2006.
20. ↑  "The Stars Align at the 12th Annual Canada's Walk of Fame". Canada's Walk of Fame. 2009-06-16.

| פרס גלובוס הזהב לשחקנית המשנה הטובה ביותר בסדרת טלוויזיה, מיני-סדרה או סרט טלוויזיה |
| --- |
| סדרת טלוויזיה1970–1979 | גייל פישר (1970) • סו אן לנגדון (1971) • רות באזי (1972) • אלן קורבי (1973) • בטי גארט (1974) • הרמיוני באדלי (1975) • ג'וזט באנזט (1976) • פולי הולידיי (1978) • פולי הולידיי (1979) |
| סדרה, מיני סדרה או סרט טלוויזיה1980–2021 | ואלרי ברטינלי/דיאן לאד (1980) • ואלרי ברטינלי (1981) • שלי לונג (1982) • ברברה סטנוויק (1983) • פיי דאנאוויי (1984) • סילביה סידני (1985) • אוליביה דה הבילנד (1986) • קלודט קולבר (1987) • קתרין הלמונד (1988) • איימי מאדיגן (1989) • פייפר לורי (1990) • אמנדה דונוהו (1991) • ג'ואן פלורייט (1992) • ג'וליה לואי-דרייפוס (1993) • מירנדה ריצ'רדסון (1994) • שירלי נייט (1995) • קתי בייטס (1996) • אנג'לינה ג'ולי (1997) • פיי דאנאוויי/קמרין מנהיים (1998) • ננסי מרצ'נד (1999) • ונסה רדגרייב (2000) • רייצ'ל גריפית'ס (2001) • קים קטרל (2002) • מרי-לואיז פרקר (2003) • אנג'ליקה יוסטון (2004) • סנדרה או (2005) אמילי בלאנט (2006) • סמנתה מורטון (2007) • לורה דרן (2008) • קלואי סביני (2009) • ג'יין לינץ' (2010) • ג'סיקה לאנג (2011) • מגי סמית' (2012) • ז'קלין ביסט (2013) • ג'ואן פרוגט (2014) • מאורה טיירני (2015) • אוליביה קולמן (2016) • לורה דרן (2017) • פטרישה קלארקסון (2018) • פטרישה ארקט (2019) • ג'יליאן אנדרסון (2020) • שרה סנוק (2021) |
| סדרה מוזיקלית, קומדיה או דרמה2022–היום | ג'וליה גארנר (2022) |
| מיני סדרה או סדרת אנתולוגיה או סרט טלוויזיה2022–היום | ג'ניפר קולידג' (2022) |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007428769205171
* BIBSYS: 98057033
* BNE: XX1595192
* BnF: cb13938523q (data)
* GND: 129633607
* ISNI: 0000 0001 1773 1887
* LCCN: n81026052
* LNB: 000303375
* MusicBrainz: 86db2102-60fd-43a7-aa85-82b670918845
* NDL: 00885955
* NKC: xx0077755
* NLA: 36233251
* NLK: KAC200306246
* NLP: a0000001280523
* NSK: 000299118
* NTA: 074608185
* SUDOC: 078050715
* VIAF: 85811289
* WorldCat: lccn-n81026052

 |